**CONTRACT DE SPONSORIZARE**

**Nr. \_\_\_\_\_\_\_\_\_\_\_\_\_\_/ \_\_\_\_\_\_\_\_\_\_\_\_\_\_**

**I. PĂRŢILE CONTRACTANTE**

**1.1.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **SRL,** cu sediul social în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, str. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, jud. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, înregistrată la Oficiul Registrului Comerţului, sub nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_, cod unic de înregistrare \_\_\_\_\_\_\_\_\_\_\_\_\_\_\_\_\_\_\_\_\_, reprezentată de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, având funcţia de \_\_\_\_\_\_\_\_\_\_\_\_\_\_\_\_\_, în calitate de **SPONSOR,**

**și**

**1.2. Asociația ”Dr. Carl Wolff” a Bisericii Evanghelice C.A. din România**, cu **sediul social** în Loc. Sibiu, str. Pedagogilor, nr. 3-5, jud. Sibiu, înregistrată în Registrul special al asociațiilor ți fundațiilor din data de 26.02.2004, codul fiscal 16243642, având contul nr. RO79 RNCB 0227 0360 5498 0001, deschis la BCR Sibiu, reprezentată prin Rhein Ortrun, cu funcția de director, în calitate de **BENEFICIAR,**

au convenit să încheie prezentul contract de sponsorizare, în conformitate cu Legea nr. 32/1994, cu respectarea următoarelor clauze:

**II. OBIECTUL CONTRACTULUI**

**2.1.** Prin prezentul contract Sponsorul acordă Beneficiarului suma de \_\_\_\_\_\_\_\_\_\_\_\_\_\_ lei pentru sprijinirea scopului statutar al Beneficiarului.

**2.2.** Plata se va face prin ordin de plată, direct în contul Beneficiarului, RO79 RNCB 0227 0360 5498 0001 , deschis la BCR Sibiu.

**III. DURATA CONTRACTULUI**

**3.1.** Sponsorizarea este unică şi va fi transferată în contul Beneficiarului, după semnarea contractului, până la data de \_\_\_\_\_\_\_\_\_\_\_\_\_\_\_\_\_.

**3.2.** La încheierea duratei contractului, părțile pot conveni, prin act adițional, prelungirea acesteia.

**IV. OBLIGAŢIILE PĂRȚILOR**

**4.1. Obligațiile Beneficiarului**

4.1.1. Beneficiarul se obligă să folosească sumele acordate de către Sponsor în scopul pentru care au fost destinate în prezentul contract, conform art. 2.1.

4.1.2. Beneficiarul se obligă să informeze, la solicitarea Sponsorului, despre modul în care au fost utilizate fondurile primite, iar Sponsorul are dreptul să verifice modul de utilizare a acestora.

4.1.3. Beneficiarul poate aduce la cunoştinţa publicului sponsorizarea prin promovarea numelui, a siglei sau a imaginii Sponsorului.

4.1.4. În cazul în care Beneficiarul va aduce la cunoștința publicului sponsorizarea, aceasta se va face într-un mod care să nu lezeze, direct sau indirect, prestigiul Sponsorului, activitatea acestuia, bunele moravuri sau ordinea şi liniştea publică.

4.1.5. Beneficiarul acceptă să fie menţionat în comunicările cu natură publicitară realizate de către Sponsor, cu condiția discutării și agreării conținutului comunicărilor de către ambele părți.

4.1.6. Beneficiarul acceptă să pună la dispoziție sigla Asociației ”Dr. Carl Wolff” a Bisericii Evanghelice C.A. din România, pentru a fi folosită în comunicări de natură publicitară de către Sponsor.

**4.2. Obligațiile Sponsorului**

4.2.1. Sponsorul se obligă să vireze suma de bani precizată la art. 2.1. în contul Beneficiarului.

4.2.2. Sponsorul poate să aducă la cunoştinţa publicului sponsorizarea prin modalităţile pe care le consideră adecvate pentru promovarea numelui, a mărcii sau a imaginii sale.

4.2.3. În cazul în care Sponsorul va aduce la cunoștința publicului sponsorizarea prin promovarea numelui, a siglei sau a imaginii Beneficiarului, aceasta se va face într-un mod care să nu lezeze, direct sau indirect, prestigiul acestuia, activitatea sponsorizată, bunele moravuri sau ordinea şi liniştea publică.

4.2.4. Sponsorul se obligă să trimită către Beneficiar, înainte de publicare (fizic sau online), materialele sau conținuturile promoționale care încorporează numele sau sigla Beneficiarului.

4.2.5. Sponsorul se obligă să nu urmărească, direct sau indirect, direcționarea activității beneficiarului.

4.2.6. Sponsorul sau beneficiarul nu vor putea efectua reclamă sau publicitate comercială anterioară, concomitentă sau ulterioară in favoarea lor sau a altor persoane.

**V. PROTECȚIA DATELOR CU CARACTER PERSONAL**

**5.1.** Părțile au cunostință de dispozițiile Regulamentului GDPR și se obligă să le respecte întocmai.

**5.2**. Părțile sunt de acord ca orice prelucrare a datelor cu caracter personal furnizate și utilizate pentru executarea Contractului se va face doar în condițiile stipulate de Regulamentul GDPR al Uniunii Europene, precum și în conformitate cu legislația română în domeniu.

**5.3.** Fiecare parte are calitatea de operator de date cu caracter personal.

**5.4**. Beneficiarul are acces la datele personale ale reprezentanților și ale persoanelor de contact din partea Sponsorului, implicați în managementul, executarea și monitorizarea Contractului.

**5.5**. Sponsorul declară că reprezentanții și persoanele de contact au fost informați că datele lor personale vor fi dezvăluite terților, în scopul stabilirii, derulării, monitorizării și ținerii evidenței unor astfel de relații contractuale, dacă este cazul.

**5.6**. Beneficiarul se obligă să prelucreze datele personale ale reprezentanților și persoanelor de contact ale Sponsorului doar în scopul stabilirii, derulării, monitorizării și ținerii evidenței relațiilor contractuale cu Sponsorul.

**5.7.** Oricând pe parcursul derulării relației contractuale, la solicitarea în scris a Sponsorului, precum și la încetarea relației contractuale, Beneficiarul se obligă să șteargă sau să anonimizeze datele personale ale reprezentanților și/sau persoanelor de contact din partea Sponsorului, cu excepția situațiilor în care Beneficiarul este îndreptățit să stocheze și/sau să prelucreze datele personale respective fie în baza unei prevederi legale, fie în baza unui interes legitim, fie în cazul în care Beneficiarul a obținut separat consimțământul persoanei vizate.

**5.8.** Divulgarea sau transferul datelor personale către terți este permis fără aprobări prealabile în cazul în care este necesar pentru îndeplinirea unei obligații legale ale Beneficiarului.

**5.9.** Beneficiarul utilizează măsuri de securitate, necesare pentru protecția împotriva accesului neautorizat la date sau modificării, dezvăluirii ori distrugerii neautorizate de date. Acest lucru presupune practici de colectare, păstrare și procesare de date și măsuri de securitate împotriva accesului neautorizat la sistemele de stocare a datelor personale. Solicităm și furnizorilor noștri de servicii, partenerilor, precum și sponsorilor să întreprindă toate măsurile necesare în vederea protecției împotriva accesului neautorizat la date sau modificării, dezvăluirii ori distrugerii neautorizate de date.

**VI. ÎNCETAREA CONTRACTULUI**

6.1. Prezentul contract incetează de plin drept, fără a mai fi necesară intervenția unui tribunal arbitral sau a instanțelor judecătorești, în cazul în care una dintre părti:

- își incalcă vreuna dintre obligațiile sale, după ce a fost avertizată, printr-o notificare scrisă, de către cealaltă parte, că o nouă nerespectare a acestora va duce la denunțarea lui;

- este declarată în incapacitate de plăți sau a fost declanșată procedura de lichidare (faliment) înainte de începerea execuției prezentului contract;

- cesionează depturile și obligațiile sale prevăzute de prezentul contract fără acordul celeilalte părți;

- alte cauze prevăzute de lege.

6.2. Prevederile pct. 6.1. nu vor avea nici un efect asupra obligațiilor deja scadente între părțile contractante.

**VII. FORȚA MAJORĂ**

7.1. Forța majoră exonerează părțile de răspundere în cazul executării necorespunzătoare sau cu întârziere a obligațiilor asumate prin prezentul contract.

7.2. Prin forța majoră se înțelege un eveniment independent de voința părților, imprevizibil si insurmontabil, apărut după incheierea contractului și care impiedică părțile să își execute obligațiile asumate.

7.3. Partea care invocă forța majoră este obligată să notifice celeilalte părți, în termen de 5 zile producerea evenimentului și să ia toate măsurile posibile în vederea limitării consecințelor lui.

7.4. Dacă în termen de 5 zile de la producere, evenimentul respectiv nu încetează, părțile au dreptul să își notifice încetarea de plin drept a prezentului contract, fără ca vreuna dintre ele să pretindă daune-interese.

**VIII. NOTIFICĂRILE ÎNTRE PĂRȚI**

8.1. În accepțiunea părtilor contractante, orice notificare adresată de una dintre acestea celeilalte este valabil îndeplinită dacă va fi transmisă la sediul prevăzut în partea introductivă a prezentului contract.

8.2. În cazul în care notificarea se face pe cale postală, ea va fi transmisă prin scrisoare recomandată, cu confirmare de primire (A.R.) si se consideră primită de destinatar la data menționată de oficiul postal primitor pe această confirmare.

8.3. Dacă notificarea se trimite prin telefax, ea se consideră primită în prima zi lucrătoare după cea în care a fost expediată.

8.4. Notificarile verbale nu se iau in considerare de nici una dintre părți, dacă nu sunt confirmate prin intermediul uneia dintre modalitățile prevăzute la alineatele precedente.

**IX. SOLUȚIONAREA LITIGIILOR**

9.1. Părțile au convenit ca toate neînțelegerile privind validitatea prezentului contract sau rezultate din interpretarea, executarea ori încetarea acestuia sa fie rezolvate pe cale amiabilă de reprezentanții lor.

9.2. În cazul în care rezolvarea eventualelor litigii nu este posibilă pe cale amiabilă, părțile se vor adresa instanțelor judecătoresti.

**X. CLAUZE FINALE**

10.1. Modificarea prezentului contract se face numai prin act adițional încheiat între părțile contractante.

10.2. Prezentul contract, împreuna cu anexele sale care fac parte integrantă din cuprinsul său, reprezintă voința părților și înlatură orice altă înțelegere verbală dintre acestea, anterioară și ulterioară încheierii lui.

10.3. Prezentul contract s-a încheiat într-un numar de 2(două) exemplare,câte unul pentru fiecare parte ,azi \_\_\_\_\_\_, data semnării lui.

**SPONSOR, BENEFICIAR,**

**SC \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ SRL As. ”Dr. Carl Wolff” a Bisericiii**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Evanghelice C.A. din România**

Director,

Rhein Ortrun